OpenLLM-France/wikimedia huggingface dataset:
# New Milford (Pennsilvània)

New Milford és una població dels Estats Units a l'estat de Pennsilvània. Segons el cens del 2000 tenia 878 habitants.

## Demografia

Segons el cens del 2000, New Milford tenia 878 habitants, 352 habitatges, i 240 famílies. La densitat de població era de 326 habitants/km².
Dels 352 habitatges en un 33,2% hi vivien nens de menys de 18 anys, en un 48,6% hi vivien parelles casades, en un 15,6% dones solteres, i en un 31,8% no eren unitats familiars. En el 27,6% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3.
Per edats la població es repartia de la següent manera: un 28,1% tenia menys de 18 anys, un 8,3% entre 18 i 24, un 27,6% entre 25 i 44, un 21,8% de 45 a 60 i un 14,2% 65 anys o més.
L'edat mediana era de 36 anys. Per cada 100 dones de 18 o més anys hi havia 80,8 homes.
La renda mediana per habitatge era de 31.012 $ i la renda mediana per família de 33.571 $. Els homes tenien una renda mediana de 26.029 $ mentre que les dones 17.333 $. La renda per capita de la població era de 14.733 $. Entorn del 13,4% de les famílies i el 13,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Milford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- New Milford». American Fact Finder. Oficina del Cens dels Estats Units, 12-01-2010.
# Carrer porxat de Vila-robau

El carrer porxat de Vila-robau és un carrer de Ventalló (Alt Empordà) inclòs en el seu conjunt en l'Inventari del Patrimoni Arquitectònic de Catalunya.

## Descripció

És un carrer situat dins del poble de Vila-robau, a l'extrem nord-oest de Ventalló al qual pertany. El traçat del carrer travessa el nucli antic del poble de sud a nord, des de la plaça de Sant Andreu.
Es tracta d'un carrer estret format per dos trams diferenciats, que discorre per la part de llevant del nucli antic. El tram inicial és més llarg que el posterior i consta de dues parts diferenciades, una primera completament tancada seguida d'una altra part porticada. L'inici del carrer des de la plaça ha estat restaurat. Està cobert amb una volta de canó arrebossada i emblanquinada, i presenta un arc de mig punt bastit amb dovelles just a l'accés. El següent tram s'estreny respecte al tram inicial i presenta una llarga i estreta volta d'arc rebaixat, bastida amb pedra sense desbastar lligada amb abundant morter de calç.
La volta conserva restes de l'encofrat utilitzat per bastir-la, tot i que amb alguna reforma recent. Totes dues voltes estan recolzades als murs dels edificis veïns. A partir d'aquí, el carrer és porticat i continua presentant volta rebaixada, en aquest cas arrebossada. Per la banda de llevant, aquesta volta està sostinguda per dos pilars rectangulars bastits amb pedra desbastada i refets amb maons. Els pilars estan enllaçats per dos grans arcs rebaixats, que obren el carrer cap a la banda oriental del nucli. Al mur de ponent hi ha la porta d'accés a l'habitatge en el que la volta es recolza. L'últim tram del carrer, força més curt, està situat a escassa distància del davanter, però entre tots hi ha un tram descobert. Està cobert amb una volta de canó bastida amb pedra i conserva restes de l'encanyissat original. És probable que aquest tram del carrer es pugui identificar amb un portal de l'antic recinte emmurallat del poble. Pel que fa al paviment del carrer, actualment està completament restaurat, però es tracta d'un paviment empedrat. El paviment del tram porticat és esglaonat, salvant així el desnivell entre l'interior i l'exterior del nucli.

## Referències

* 1 2 3 «Carrer porxat de Vila-robau». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# NP-difícil

En teoria de la complexitat, la classe de complexitat NP-difícil (o en anglès, NP-hard) és el conjunt dels problemes de decisió tals que si H és un problema d'aquesta classe, tot problema L de NP es pot transformar en H en temps polinòmic. Es pot veure aquesta classe com el conjunt de problemes com a mínim tan difícils com els NP.
Com a conseqüència de la seva definició, si es troba un algorisme de temps polinòmic que solucioni un problema NP-hard, donaria una solució polinòmica a tots els problemes NP, cosa poc probable, ja que tots es consideren massa difícils.
Com classes similars, la NP de NP-hard vol dir que el problema és acceptat en temps polinòmic per una màquina de Turing no determinista.

## Relació amb d'altres classes

Els problemes NP-hard no tenen perquè pertànyer a la classe de complexitat NP:
Si P ≠ NP llavors els problemes NP-hard no es poden solucionar en temps polinòmic.

## Referències

* ↑ Handbook of theoretical computer science. 1st MIT Press pbk. ed. Amsterdam: Elsevier, 1994, ©1990. ISBN 0262720205.
* ↑ Knuth, D. E. «Postscript about NP-hard problems». ACM SIGACT News, 6, 2, 01-04-1974, pàg. 15–16. DOI: 10.1145/1008304.1008305. ISSN: 0163-5700.
* ↑ Pierre), Bovet, Daniel P. (Daniel. Introduction to the theory of complexity. Nova York: Prentice Hall, 1994. ISBN 0139153802.
# Periophthalmus walailakae

Periophthalmus walailakae és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 11,6 cm de longitud total.

## Distribució geogràfica

Es troba a la costa tailandesa del Mar d'Andaman.

## Referències

* ↑ Bloch M. E. & Schneider J. G. 1801. M. E. Blochii, Systema Ichthyologiae iconibus cx illustratum. Post obitum auctoris opus inchoatum absolvit, correxit, interpolavit Jo. Gottlob Schneider, Saxo. Berolini. Sumtibus Auctoris Impressum et Bibliopolio Sanderiano Commissum. Systema Ichthyol. . i-lx + 1-584.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Accettura

Accettura és un comune italià de 1.724 habitants de la província de Matera, a la Basilicata. La vila és coneguda per la festa del Maggio di Accettura.

## Geografia física

Es troba a 770 msnm, a la part centre occidental de la província, a la frontera amb la província de Potenza. El territori està cobert per boscos i pastures. Limita al nord amb els municipis de Calciano i Campomaggiore, a l'est amb Oliveto Lucano i San Mauro Forte, al sud amb Cirigliano i Stigliano i a l'oest amb Pietrapertosa.

## Història

Els orígens d'Accettura es remunten a l'època de la Magna Grècia, quan es deia Acceptura. A principis de l'Edat Mitjana es va construir un primer assentament en una zona anomenada Raja, probablement formada per gent de Gallipoli, Costa di Raja i un centre fortificat a la zona de Croccia-Cognato. La primera menció oficial es troba en una butlla del papa Nicolau II de 1060 enviada al bisbat de Tricarico.
Cap al 1150 es va convertir en feu del comtat de Montescaglioso. El 1272 la ciutat va ser completament destruïda per un incendi. Poc després Carles I d'Anjou va ordenar la seva reconstrucció.
Al llarg de la seva història, Accettura va ser propietat de diverses famílies: els Bazzano, els Della Marra, els Ponsiaco, els Carafa, els Colonna i els Spinelli, que en van ser propietaris fins a finals del segle xix.

## Demografia

Evolució demogràfica :
| 1861 | 1881 | 1901 | 1921 | 1936 | 1961 | 1981 | 2001 | 1r gener 2017 | 1r gener 2018 | 1r gener 2023 |
| 4.089 | 4.695 | 4.178 | 5.921 | 4.233 | 4.290 | 2.672 | 2.436 | 1.823 | 1.807 | 1.622 |

## Bibliografia

* Giuseppe Pennetti. tipo-litografia E. Pergola. Notizie storiche di San Mauro Forte e degli altri paesi del Mandamento, Accettura-Garaguso-Oliveto (in Basilicata), 1909.
* F. Boenzi, N. Ciaranfi, P. Pieri. Pacini Mariotti. Osservazioni geologiche nei dintorni di Accettura e di Oliveto Lucano (Tav. 200 NE, IV SE e IV NE), 1968.
* Giovanni Battista Bronzini. Congedo Editore. Accettura: il contadino, l'albero, il santo, 1979. ISBN 88-7786-173-8.
* Luigi Volpe, Cristo oltre Eboli (centro della ricerca Accettura), Besa editore, Galatina 2004
* Luigi Volpe, La Civiltà contadina (di Accettura), Adda Editore, Bari 2007
* Luigi Volpe, La lingua dei masciaioli (Dizionario del dialetto di Accettura) Ermes editrice, Potenza 2011
* Luigi Volpe, Religione e magia nel Meridione d'Italia (centro della ricerca Accettura), Wip editore, Bari 2013
* Luigi Volpe, Mo ve conde na storie (storie e poesie nel dialetto di Accettura), Wip editore, Bari 2013

## Referències

* ↑ «Bilancio demografico 2019, dati ISTAT». Arxivat de l'original el 2021-01-09. [Consulta: 7 gener 2021].
* ↑ «Sito ufficiale del maggio di Accettura». [Consulta: 8 maig 2009].
* ↑ «Statistiche Istat». [Consulta: 7 gener 2021].

## Enllaços externs

* Web oficial Arxivat 2021-01-27 a Wayback Machine. (italià)
# Bout de Zan s'amuse

Bout de Zan s'amuse és una pel·lícula muda francesa escrita i dirigida per Louis Feuillade i estrenada el 19 de desembre de 1913.
Aquesta pel·lícula forma part de la sèrie Bout de Zan.

## Trama

Els adults han organitzat una vetllada junts mentre els nens es posen abrics i barrets i es fan passar per adults.

## Repartiment

* René Poyen : Bout de Zan
* Renée Carl

## Notes

* ↑ Bout de Zan s'amuse, bifi.fr
* ↑ Enrico Stamberghi. «Bébé e Bout-de-Zan: i baby comici di Feuillade». E Muto Fu, 23-09-2021.
# Khampheng Boupha

Khampheng Boupha (1923 - 2011) és una política laosiana i antiga membre del Comitè Central del Partit Popular Revolucionari de Laos.

## Joventut

Khampheng Boupha va néixer a la ciutat de Luang Prabang el 15 de gener de 1923 i va fer els seus estudis en aquella ciutat.

## Carrera professional

Khampheng va començar la seva carrera com a professora i més tard va començar a treballar com a traductora. Durant el 1946-1949, es va quedar a Tailàndia amb el seu marit, membre del govern de Lao Issara (Laos Lliure). Però un any després,tots dos es van unir al Front de Laos Lliure. Va guanyar les eleccions suplementàries de maig de 1958 de Luang Prabang i es va convertir en membre de l'Assemblea Nacional de Laos. Va ser durant aquest temps que la parella Boupha va participar activament amb el moviment comunista Pathet Lao en Vietnam.
El 1979, Khampheng es va convertir en membre del recentment format comitè permanent del Front Lao per a la Construcció Nacional i tres anys més tard va ser elegit membre del Comitè Central del Partit Popular Revolucionari de Laos. A causa de problemes de salut, no es va presentar a la reelecció. També ha estat presidenta de la Unió de Dones de Laos i secretària d'Estat d'Afers Rurals.

## Vida personal

El 1943, Khampheng es va casar amb Khamphay Boupha.

## Referències

* 1 2 3 4 Stuart-Fox, 2008, p. 155.
* ↑ Blackburn i Ting, 2013, p. 223.
* ↑ Zasloff i Unger, 1991, p. 175, 342.
* ↑ Dommen, 2002, p. 498.

## Bibliografia

* Blackburn, Susan; Ting, Helen. Women in Southeast Asian Nationalist Movements (en anglès). NUS Press, 2013. ISBN 978-9971-69-674-0.
* Dommen, Arthur J. The Indochinese Experience of the French and the Americans: Nationalism and Communism in Cambodia, Laos, and Vietnam (en anglès). Indiana University Press, 2002. ISBN 0-253-10925-6.
* Stuart-Fox, Martin. Historical Dictionary of Laos (en anglès). Scarecrow Press, 2008. ISBN 978-0-8108-6411-5.
* Zasloff, Joseph J.; Unger, Leonard. Laos: Beyond the Revolution (en anglès). Palgrave Macmillan UK, 1991. ISBN 978-1-349-11214-2.
# Cooperton

Cooperton és un poble dels Estats Units a l'estat d'Oklahoma. Segons el cens del 2000 tenia 20 habitants.

## Demografia

Segons el cens del 2000, Cooperton tenia 20 habitants, 12 habitatges, i 6 famílies. La densitat de població era de 15,8 habitants per km².
Dels 12 habitatges en un 16,7% hi vivien nens de menys de 18 anys, en un 41,7% hi vivien parelles casades, en un 0% dones solteres, i en un 50% no eren unitats familiars. En el 50% dels habitatges hi vivien persones soles el 33,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,67 i el nombre mitjà de persones que vivien en cada família era de 2,33.
Per edats la població es repartia de la següent manera: un 15% tenia menys de 18 anys, un 0% entre 18 i 24, un 20% entre 25 i 44, un 20% de 45 a 60 i un 45% 65 anys o més.
L'edat mediana era de 64 anys. Per cada 100 dones de 18 o més anys hi havia 240 homes.
La renda mediana per habitatge era de 13.125 $ i la renda mediana per família de 14.375 $. Els homes tenien una renda mediana d'11.875 $ mentre que les dones 0 $. La renda per capita de la població era de 12.096 $. Entorn del 28,6% de les famílies i el 35,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cooperton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cooperton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Reagrupament Republicà per la Democràcia a Ruanda

El Reagrupament Republicà per la Democràcia a Ruanda (francès Rassemblement Républicain pour la Démocratie au Rwanda, RDR) és un partit polític de Ruanda.

## Història

El partit es va formar al camp de refugiats de Mugunga a la República Democràtica del Congo el 3 d'abril de 1995 com a Reagrupament pel Retorn dels Refugiats i la Democràcia a Ruanda (Rassemblement pour le Rétour des réfugiés et la Démocratie au Rwanda). El seu primer president va ser Francois Nzabahimana, qui havia estat ministre de comerç a principis dels anys 1990. En 2003 el partit fou reanomenat Reagrupament Republicà per la Democràcia a Ruanda.
A l'abril de 2006, el partit es va unir a l'Acció per la Justícia Internacional Imparcial a Ruanda, les Forces Democràtiques per la Resistència i l'Aliança Democràtica de Ruanda per formar l'aliança Forces Democràtiques Unificades de Ruanda (FDU), que va escollir la líder del RRD Victoire Ingabire Umuhoza presidenta de la FDU.

## Referències

* 1 2 3 A welcome expression of intent: The Nairobi communique and the ex-FAR/Interahamwe Arxivat 2014-12-12 a Wayback Machine. African Rights, December 2007
* ↑ Republican Rally for Democracy in Rwanda New Times, 3 October 2007
# Eleccions generals malàisies de 2008

El 8 de març de 2008 es van celebrar eleccions generals a Malàisia. Es va votar en les 222 circumscripcions electorals de Malàisia, cadascuna de les quals va elegir a un diputat per al Dewan Rakyat, la cambra dominant del Parlament. Aquest mateix dia també es van celebrar eleccions estatals en 505 circumscripcions de 12 dels 13 estats (excepte Sarawak).
Com en totes les eleccions generals anteriors a la independència, el Barisan Nasional (BN) va guanyar les eleccions legislatives, però també va obtenir els pitjors resultats de la història de la coalició fins a les eleccions de deu anys després. Els partits de l'oposició van aconseguir 82 escons en el Dewan Rakyat de 222 escons i el 47,79% dels vots, mentre que el BN només va aconseguir els 140 escons restants i el 51,39% dels vots.
Era la primera vegada des de les eleccions de 1969 que la coalició no assolia la majoria de dos terços al Parlament malai, necessària per a aprovar esmenes a la Constitució. A més, cinc de les dotze legislatures estatals en disputa van ser guanyades per l'oposició, enfront de només una en les últimes eleccions, però Perak va tornar a les mans del BN després d'onze mesos de govern de la coalició Pakatan Rakyat. Això va marcar el final del mandat d'Abdullah Ahmad Badawi com a primer ministre abans del seu relleu per Najib Razak diversos mesos després.

## Referències

* ↑ «Nomination day on Feb 24, polls on March 8». The Star, 14-02-2008 [Consulta: 14 febrer 2008].
* ↑ «Malaysia's BN coalition suffers worst electoral defeat». Channel NewsAsia, 09-03-2008 [Consulta: 11 març 2008]. Arxivat 10 de març 2008 a Wayback Machine. «Còpia arxivada». Arxivat de l'original el 2008-03-10. [Consulta: 10 febrer 2023].
* ↑ «Abdullah: BN to form govt with simple majority». New Straits Times, 09-03-2008 [Consulta: 11 març 2008].
* ↑ «Election setback for Malaysia PM». BBC News, 08-03-2008 [Consulta: 9 març 2008].
* ↑ Yin, Koon Yew. «Learning from the Perak constitutional crisis», 02-10-2012.
* ↑ «Najib Razak Sworn in as Malaysia's Sixth Prime Minister», 03-04-2009.
# NP-complet

En complexitat computacional, el conjunt de problemes NP-complet, que són els problemes que pertanyen tant a NP com a NP-hard. En aquest context, NP vol dir "temps polinòmic no determinista". Els problemes NP-complets estan a NP, el conjunt de problemes de decisió la solució dels quals es pot verificar en temps polinòmic en una màquina de Turing no determinista. Un problema p de NP és NP-complet si cada tot altre problema de NP es pot transformar a p en temps polinòmic.

## Definició formal

Un problema de decisió C és NP-complet si:
* C és NP i
* tot problema NP és reductible a C en un temps polinòmic.

## Problemes NP-Complet

Un exemple interessant és el problema del graf isomorf, el problema de teoria de grafs de saber si hi ha isomorfisme entre dos grafs. Dos grafs son isomorfs si un es pot transformar en l'altre tan sols rebatejant el nom dels vèrtexs. Si es considera aquests dos problemes:
* Isomorfisme entre grafs: el graf G$_1$ és isomorf al graf G₂?
* isomorfisme entre subgrafs: el graf G$_1$ és isomorf a algun subgraf del graf G₂?
El problema del isomorfisme entre subgrafs és NP-complet. El primer problema se suposa que no és ni P ni NP-complet i que és un problema NP.
Altres problemes NP-complet son:
* problema del viatjant de comerç.
* problema del camí hamiltonià
* problema de satisfacibilitat booleana (SAT)

## Referències

* ↑ Handbook of theoretical computer science. 1st MIT Press pbk. ed. Amsterdam: Elsevier, 1994, ©1990. ISBN 0262720205.
* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ Peter., Linz,. An introduction to formal languages and automata. 5th ed. Sudbury, MA: Jones & Bartlett Learning, 2012. ISBN 9781449615529.
# Petroica front-roja

El petroica front-roja (Petroica goodenovii) és un ocell de la família dels petròicids (Petroicidae).

## Hàbitat i distribució

Habita boscos, matolls i mulga d'Austràlia. Absent de la zona septentrional.

## Referències

* ↑ «Petroica front-roja». Cercaterm. TERMCAT, Centre de Terminologia. Rev. 10/10/2023(català)
# Cal Llossaire

El Cal Llossaire, El Castell o la Casa del Manyo és un edifici del municipi de Vilanant (Alt Empordà) declarat bé cultural d'interès nacional. Es troba a la banda nord de l'església de Santa Maria.

## Descripció

S'hi pot veure una torre de planta circular, de diàmetre reduït, que té obertures que s'empraren com a espitlleres. Al seu costat de llevant hi incideix un tram de mur rectilini en el qual s'obre un portal d'arc de mig punt i de gran dovellatge. A la seva clau hi ha escut i la data 1561. A la part superior hi resten els merlets. L'aparell de preduscall, de terrissa i argamassa és idèntic a la torre i al mur.

## Història

L'any 1613 sabem que aquest edifici presentava algunes deficiències, ja que se sap que calgué fer-hi obres de reparació. Hi ha una escriptura del 1641 per la qual s'arrendaren per quatre anys el castell i les seves terres. Només es té constància d'una sola ocasió en què un baró del poble hagués habitat l'edifici. Va ser el 1700 quan Agustín López de Mendoza Pons i Salvà, que en aquells moments estava arruïnat, intentava subsistir demanat diners als vilanencs. L'any 1882 el castell ja havia perdut la seva funció original.

## Referències

* 1 2 3 4 5 «Casal fortificat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Kamimuria atra

Kamimuria atra és una espècie d'insecte pertanyent a la família dels pèrlids que es troba a Àsia: Indoxina.

## Referències

* ↑ uBio (anglès)
* ↑ Ignac Sivec i Bill P. Stark: New species of Kamimuria (Klapálek) (Plecoptera: Perlidae) from Thailand and Vietnam, with notes on Chinese species. Illiesia 2008 4(12):110-138.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 octubre 2011].

## Enllaços externs

* Encyclopedia of Life (anglès)
# Coopertown

Coopertown és una població dels Estats Units a l'estat de Tennessee. Segons el cens del 2000 tenia 3.027 habitants.

## Demografia

Segons el cens del 2000, Coopertown tenia 3.027 habitants, 1.078 habitatges, i 914 famílies. La densitat de població era de 36,7 habitants/km².
Dels 1.078 habitatges en un 40,1% hi vivien nens de menys de 18 anys, en un 73,4% hi vivien parelles casades, en un 7,1% dones solteres, i en un 15,2% no eren unitats familiars. En l'11,9% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,8% tenia menys de 18 anys, un 6,1% entre 18 i 24, un 33,8% entre 25 i 44, un 24,7% de 45 a 60 i un 8,6% 65 anys o més.
L'edat mediana era de 36 anys. Per cada 100 dones de 18 o més anys hi havia 104,3 homes.
La renda mediana per habitatge era de 56.122 $ i la renda mediana per família de 58.947 $. Els homes tenien una renda mediana de 37.059 $ mentre que les dones 25.875 $. La renda per capita de la població era de 24.818 $. Entorn del 4,1% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Coopertown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Coopertown». American Fact Finder. Oficina del Cens dels Estats Units, 12-01-2010.